Case ID: 1072330
Sentence 1: İşin halları: Birinci instansiya məhkəməsinin hökmünə əsasən, Məhkum 21 dekabr 2017-ci il tarixdə Bakı şəhərində külli miqdarda psixotrop maddələri satış məqsədi ilə qanunsuz olaraq əldə etmə, saxlama, daşıma və Azərbaycan Respublikasının gömrük sərhədindən gömrük nəzarətindən gizli, qaçaqmalçılıq yolu ilə keçirmə barədə həyat yoldaşı, Azərbaycan Respublikası vətəndaşı X2 iləqabaqcadan əlbir olub cinayət əlaqəsinə girmiş, bu məqsədlə L1 23 dekabr 2017-ci il tarixdə Türkiyə Respublikasının İstanbul şəhərinə getmiş, 24 dekabr 2017-ci il tarixdə İstanbul şəhərində şəxsiyyəti istintaqa məlum olmayan şəxsdən təsiredici maddəsinin ümumi miqdarı 12,81 qram təşkil edən 427 həb MDMA (ekstazi) psixotrop maddəsini Bakı şəhərində ona çatdırması üçün satış məqsədilə qanunsuz olaraq əldə etmiş, malların aşkar edilməsini çətinləşdirən üsullardan istifadə etməklə 1 ədəd qoruyucu rezinin içərisinə qoyaraq cinsiyyət orqanında yerləşdirib saxlamış, daşımış, 25 dekabr 2017-ci il tarixdə, saat 2 radələrində X3 Hava Limanında Azərbaycan Respublikasının gömrük sərhədindən gömrük nəzarətindən gizli, qaçaqmalçılıq yolu ilə keçirmiş və bununla da, o, qabaqcadan əlbir olan bir qrup şəxs halında külli miqdarda psixotrop maddələrin satış məqsədi ilə qanunsuz olaraq əldə edilməsinə, saxlanılmasına, daşınmasına və Azərbaycan Respublikası gömrük sərhədindən gömrük nəzarətindən gizli, qaçaqmalçılıq yolu ilə keçirilməsinə nail olmuşdur.